Hetkara Hemserekanê HDPyî ya Komîsyonê Şar û Bawerîyan ra Mesuldare Tulaye Hatîmogullari bi eşkerayîyêka nuştekîye roşanê Noel û Yaldoyî fîraz kerdî.
Eşkerayîye de wina ame vatene: ''Ma Roşanê Noelî yê xirîstîyanan û Roşanê Yaldoyî yê sûryanîyan û serra newîye zerrî ra fîraz kenê. Ma hêvîdar ê ke serra newîye haştîye, edalet û azadîye xo reyde bîyara.
Şaran, cinîyan, ciwanan, kedkaran, pawitoxanê heqanê merdiman serrêka zehmete ya xoverdayîşê vera AKPyî xo pey de verdaye. Bi hêvîya welatêkê azadî û têdûştî yê her kesî ma do têkoşînê xo pîl bikerê. Bi hêvî ya ke roşan hîsanê way û biratîye û paştdayîşî xurt bikero. Roşanê Noel û Yeldoyî wa fîraz bê.''
